Ο **Χάνι αλ Μούλκι** (Hani Al-Mulki, επίσης γνωστός ως Χάνι Mulki, αραβικά: هاني الملقي‎ *Hāni Al-Mulki* , 15 Οκτωβρίου 1951-), είναι πολιτικός, που υπηρέτησε ως πρωθυπουργός της Ιορδανίας, ήδη υπηρεσιακός πρωθυπουργός μεταξύ 29 Μαΐου 2016 και 25 Σεπτεμβρίου 2016, μέχρι την ολοκλήρωση των γενικών εκλογών του 2016. Προηγουμένως υπηρέτησε σε αρκετές υπουργικές και διπλωματικές θέσεις και ήταν επικεφαλής Επίτροπος της Αρχής της Ειδικής Οικονομικής Ζώνης της Άκαμπα  , πριν τον διορισμό του ως πρωθυπουργού από τον βασιλιά Αμπντάλα Β΄. Ο Μούλκι παραιτήθηκε από την πρωθυπουργία έπειτα από μαζικές διαδηλώσεις εναντίον της φορολογίας.

Πρώτα χρόνια
------------

Γεννήθηκε στο Αμμάν το 1951 και έλαβε πτυχίο μπάτσελορ μηχανικών παραγωγής στην Αίγυπτο το 1974. Συνέχισε τις σπουδές του κάνοντας μεταπτυχιακά και διδακτορικά στο Πολυτεχνικό Ινστιτούτο του Ρένσελαερ,.

Καριέρα
-------

### Διπλωματική σταδιοδρομία

Υπηρέτησε ως πρέσβης της Ιορδανίας στην Αίγυπτο και ως μόνιμος αντιπρόσωπος της Ιορδανίας στον Αραβικό Σύνδεσμο. Κατείχε διάφορες υπουργικές θέσεις, όπως εκείνες του υπουργού Υδάτινων Πόρων, Ενέργειας, Προμηθειών, Βιομηχανίας και Εξωτερικών.

Ο Μούλκι προήδρευσε της επιτροπής διαπραγμάτευσης, που σύναψε τη συνθήκη ειρήνης μεταξύ της Ιορδανίας και του Ισραήλ το 1994. Κατά τη διάρκεια της θητείας του ως υπουργού Εξωτερικών, ανέκυψαν διπλωματικά ζητήματα για την Ιορδανία, τόσο με το Ιράκ όσο και με τη Σαουδική Αραβία. Ο Μούλκι διορίστηκε ως επιστημονικός σύμβουλος του βασιλιά, και, στη συνέχεια, ως μέλος της Γερουσίας. 

Στις 9 Φεβρουαρίου 2011 ανανεώθηκε η θητεία του Μούλκι ως υπουργού Εμπορίου και Βιομηχανίας. Στις 9 Νοεμβρίου 2014 διορίστηκε Επικεφαλής Επίτροπος της Αρχής της Ειδικής Οικονομικής Ζώνης της Άκαμπα, αντικαθιστώντας τον Καμέλ Μαχαντίν.

### Πρωθυπουργία

Στις 29 Μαΐου 2016 ο Μούλκι διορίστηκε ως πρωθυπουργός της Ιορδανίας, διαδεχόμενος τον Αμπντάλα Ενσούρ. Το υπουργικό του συμβούλιο ορκίστηκε την 1η Ιουνίου. Στον νέο πρωθυπουργό ανατέθηκε η εποπτεία των εκλογών που διεξήχθησαν πριν από το τέλος του έτους.

Μετά τις βουλευτικές εκλογές του 2016 έγινε ανασχηματισμός της κυβέρνησης και συστάθηκαν τρία νέα χαρτοφυλάκια. Στην νέα κυβέρνηση 22 υπουργοί έμειναν ίδιοι και διορίστηκαν επτά νέοι υπουργοί.

Ο πρωθυπουργός παραιτήθηκε στις 4 Ιουνίου 2018 έπειτα από μαζικές διαδηλώσεις κατά των μέτρων λιτότητας που επέβαλε το ΔΝΤ στην κυβέρνηση, προκειμένου να αντιμετωπίσει το πρόβλημα με το δημόσιο χρέος.

Τιμές
-----

* Ιορδανία ! Ιορδανία:
	+ Ταξιάρχης του Τάγματος της Ανεξαρτησίας
	+ Ταξιάρχης του Τάγματος του Αστέρος της Ιορδανίας

Παραπομπές
----------

1. ↑  pantheon.world/profile/person/Hani\_Mulki.
2. ↑  «King accepts Mulki's resignation, tasks him with forming new gov't». *Jordan Times*. 25 Σεπτεμβρίου 2016. Ανακτήθηκε στις 25 Σεπτεμβρίου 2016.
3. ↑  «New Jordan prime minister is RPI graduate». Albany Times Union. 2016-05-30.. Ανακτήθηκε στις 2016-07-01.
4. ↑  «King dissolves House, appoints Mulki as new premier». *The Jordan News* (The Jordan Times). 2016-05-29.. Ανακτήθηκε στις 2016-05-29.
5. ↑  «Jordan: Hani Mulki 'likely to improve ties with Israel'». Aljazeera. 30 Μαΐου 2016.
6. ↑  «Mulki named ASEZA chief; Mahadin appointed as senator». The Jordan Times. 9 Νοεμβρίου 2014. Ανακτήθηκε στις 18 Ιουνίου 2016.
7. ↑  Omar Obeidat (2 Ιουνίου 2016). «Mulki's government takes oath of office before King». The Jordan Times. Ανακτήθηκε στις 19 Ιουνίου 2016.
8. ↑  Ο Χάνι αλ Μούλκι νέος πρωθυπουργός της Ιορδανίας, ΤΟ ΠΟΝΤΙΚΙ WEB, 29-5-2016.
9. ↑  Omar Obeidat (29 Σεπτεμβρίου 2016). «Mulki's new government sworn in». The Jordan Times. Ανακτήθηκε στις 9 Νοεμβρίου 2016.
10. ↑  «Jordan PM Hani al-Mulki resigns amid mass protests over tax bill». *Al Jazeera*. 4 Ιουνίου 2018. Ανακτήθηκε στις 4 Ιουνίου 2018.
11. ↑  «إرادة ملكية بحل مجلس النوّاب وتكليف "الملقي" رئيساً للحكومة» (στα αραβικά). *ammannet.net* (ammannet.net). 2016-05-29. Αρχειοθετήθηκε από το πρωτότυπο στις 2020-09-29.. Ανακτήθηκε στις 2016-05-29.

Εξωτερικοί σύνδεσμοι
--------------------

* Πολυμέσα σχετικά με το θέμα  Hani Mulki στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 70489796
* LCCN: n88194478
* GND: 1200262875

 |

 |